Στέγη Ελληνικών Χορωδιών

2ο Σεμινάριο Διεύθυνσης Χορωδίας (Σέρρες)
2021-11-07 - 2021-11-08
7/11/2021 στο Ωδείο Σερρών Βασίλη Ταπέ

Συναυλία για τα 40 χρόνια του Αρχείου Ελλήνων Μουσουργών Θωμά Ταμβάκου
2022-02-25 20:30 (Europe/Athens)
Με αφορμή τη συμπλήρωση των σαράντα ετών (1980-2020) από την ίδρυση και τη συνεχή δράση και προσφορά του Αρχείου Ελλήνων Μουσουργών Θωμά Ταμβάκου (Α.Ε.Μ.Θ.Τ.) πραγματοποιείται με την ουσιαστική αρωγή του Ωδείου Φ. ΝΑΚΑΣ η –εξ αναβολής εξαιτίας της πανδημίας- συναυλία με έργα Ελλήνων και ελληνικής καταγωγής μουσουργών για πιάνο και για κουαρτέτο εγχόρδων.
Το Α.Ε.Μ.Θ.Τ. δημιουργήθηκε από τον μουσικογράφο, κριτικό, ερευνητή και συγγραφέα Θωμά Ταμβάκο. Σε γενικές γραμμές, το έμψυχο δυναμικό του αφενός ερευνά ανά την υφήλιο και με επιτόπου επισκέψεις, αποκτά, τεκμηριώνει, καταγράφει, καταχωρίζει και αφετέρου προβάλλει και δημοσιοποιεί, μέσω της επιλεκτικής χρήσης του και με διάφορους τρόπους (συναυλίες, εκθέσεις, διαλέξεις, συμμετοχές σε συνέδρια, δισκογραφικές / ραδιοφωνικές παραγωγές, αρθρογραφία / βιβλιογραφία, μελέτες κλπ.), υλικό (όπως παρτιτούρες μουσικών έργων, δισκογραφικές και βιβλιογραφικές εκδόσεις, ηχογραφήσεις, φωτογραφίες, κλπ.) που αφορά την καλλιτεχνική δραστηριότητα και προσφορά των Ελλήνων και ελληνικής καταγωγής μουσουργών λόγιας μουσικής, από τους πρώτους με χρονολογική σειρά (9ος αι. μ.Χ.) έως τους νεότατους. Από το 2012 το Α.Ε.Μ.Θ.Τ. έχει ενοποιηθεί με το Αρχείο Ελληνικής Μουσικής του Δρ. Γιώργου Κωνστάντζου, μουσικολόγου και ερευνητή.
Έως τον Ιανουάριο του τρέχοντος έτους στο Α.Ε.Μ.Θ.Τ. έχει τεκμηριωθεί η ύπαρξη 5.420 μουσικών δημιουργών (με 1.700 περίπου της διασποράς και με πολλούς οι οποίοι είναι ευρήματα του συνεχούς ερευνητικού έργου, είτε ως μουσουργοί είτε ως ελληνικής καταγωγής).
Για Α.Ε.Μ.Θ.Τ. θα μιλήσουν ο Δρ. Αθανάσιος Τρικούπης, πανεπιστημιακός, συνθέτης, πιανίστας και ερευνητής, ο Ιάκωβος Κονιτόπουλος, συνθέτης, αρχιμουσικός και γενικός γραμματέας της Ένωσης Ελλήνων Μουσουργών, και ο Θωμάς Ταμβάκος, δημιουργός και κάτοχος του Α.Ε.Μ.Θ.Τ.
Στο συναυλιακό μέρος εννέα πιανίστες (Έφη Αγραφιώτη, Ντιάνα Βρανούση, Κωνσταντίνος Δεστούνης, Χρήστος Μαρίνος, Ναταλία Μιχαηλίδου, Απόστολος Ντάρλας, Αγγέλικα Παπανικολάου, Ανίτα Σάβιτς και Βίκυ Στυλιανού) και το Κουαρτέτο Εγχόρδων L’ Anima θα ερμηνεύσουν έργα δεκαεπτά Ελλήνων και ελληνικής καταγωγής μουσουργών που δημιουργήθηκαν την περίοδο 1860-2021. Η εκδήλωση θα υποστηριχθεί με προβολή υλικού δραστηριοτήτων του Α.Ε.Μ.Θ.Τ.
Η εκδήλωση θα πραγματοποιηθεί την Παρασκευή 25 Φεβρουαρίου 2022, 8.30μ.μ. στην Αίθουσα Συναυλιών του Ωδείου Φ. ΝΑΚΑΣ (Ιπποκράτους 41, Αθήνα) με ελεύθερη είσοδο και με την τήρηση όλων των απαραίτητων υγειονομικών πρωτοκόλλων.
ΠΡΟΓΡΑΜΜΑ ΕΚΔΗΛΩΣΗΣ ΣΤΗΝ ΑΙΘΟΥΣΑ ΣΥΝΑΥΛΙΩΝ ΩΔΕΙΟΥ Φ. ΝΑΚΑΣ
Α. Χαιρετισμός από τον Ιάκωβο Κονιτόπουλο, συνθέτη, γενικό γραμματέα του Δ.Σ. της Ένωσης Ελλήνων Μουσουργών
Β. Προλογική ομιλία από τον Δρ. Αθανάσιο Τρικούπη, μουσικολόγο, συνθέτη, αρχιμουσικό και πανεπιστημιακό καθηγητή
Γ. Χαιρετισμός από τον Θωμά Ταμβάκο, μουσικογράφο, κριτικό, ερευνητή, συγγραφέα, ιδρυτή και κάτοχο του Α.Ε.Μ.Θ.Τ.
Δ. Συναυλία
ΑΓΓΕΛΙΚΑ ΠΑΠΑΝΙΚΟΛΑΟΥ
1) Θεοδοσία Παπαρά ή Παπαρόνα (Λβόβ, Πολωνία, 1797 – 1873)
– Grande mazure poétique à la Chopin για πιάνο, έργο 26 (1864) *
2) Σπύρος Δεληγιαννόπουλος (γεν. Ζάκυνθος, 1976)
– Πρελούδιο αρ. 2 από τα 6 Πρελούδια για πιάνο (2017)
3) Δημήτρης Δραγατάκης (Πλατανούσα Ιωαννίνων, 1914 – Αθήνα, 2001)
Τρία μέρη από τις Αντίκες για πιάνο (η 1η, η 3η και η 4η) (1972)
4) Μπόρις Παπαντόπουλο (Χόνεφ, Γερμανία, 1906 – Ζάγκρεμπ, Κροατία, 1991)
Η 1η από τις 8 Σπουδές για πιάνο (1956)
ΕΦΗ ΑΓΡΑΦΙΩΤΗ
1) Εμμανουήλ Υψηλάντης (Παρίσι, Γαλλία, 1877 – Βιέννη, Αυστρία, 1950)
– Im Wiener Wald (Στο δάσος της Βιέννης) για πιάνο, έργο 5 (1910) *
2) Ρένα Κυριακού (Ηράκλειο Κρήτης, 1917 – Αθήνα 1994)
– Pensée à Debussy από τη Σουίτα αρ 2, έργο 7 για πιάνο, AKΣΡΚ 45 (1935)
3) Βιβιέν Λαμπελέτ (Λονδίνο, Η.Β., 1903 – Σάσσεξ, Η.Β., 1963)
– Spanish Intermezzo (στη μνήμη ενός ταυρομάχου) για πιάνο (π. 1926) **
ΝΤΙΑΝΑ ΒΡΑΝΟΥΣΗ
1) Μαριώ-Φωσκαρίνα Δαμασκηνού (Παρίσι, 1850 – 1921)
Feuillets d’ Album για πιάνο, έργο 20 (Φύλλα Λευκώματος, 1877)
– Jour de Fête (Μέρα γιορτής) (αρ. 1)
– La Leçon (Το μάθημα) (αρ. 6)
– Gavotte για πιάνο, έργο 19 *
2) Καμίγ Σταματύ (Ρώμη, Ιταλία, 1811 – Παρίσι, 1870)
Esquisses για πιάνο, έργο 17 (π.1853)
– Pensée d’amour (Σκέψη αγάπης) (αρ. 1)
– Pensée douce (Γλυκειά σκέψη) (αρ. 3) *
– Valse expressive (Εκφραστικό βάλς) (αρ. 4)
– Someill de Nanine (Ο ύπνος της Νανίν) (αρ. 11)
ΚΩΝΣΤΑΝΤΙΝΟΣ ΔΕΣΤΟΥΝΗΣ
Θόδωρος Αντωνίου (Αθήνα, 1935 – 2018)
– Εντράτα για πιάνο (1983)
L’ANIMA ΚΟΥΑΡΤΕΤΟ ΕΓΧΟΡΔΩΝ
Απόστολος Ντάρλας (γεν. Αθήνα, 1972)
Πολύγραμμο ΙΧ για κουαρτέτο εγχόρδων, έργο 230 (2021. Αφιερωμένο στον Θωμά Ταμβάκο) *
ΝΑΤΑΛΙΑ ΜΙΧΑΗΛΙΔΟΥ
1) Γιώργος Καζάσογλου (Αθήνα, 1908 – 1984)
– Prélude–Etude: Erinnerung (Ανάμνηση) για πιάνο (1950)
2) Μιχάλης Τραυλός (γεν. Πειραιάς, 1950)
Τέσσερα μέρη από τις 7 Μικρές Σπουδές για πιάνο (1996)
– Bewildered (1η),
– Beams of light in gold (2η),
– Clock of Eternity (5η),
– Finale (7η)
ΑΠΟΣΤΟΛΟΣ ΝΤΑΡΛΑΣ
Γκρατσιέλα Παρασκευαΐδη (Μπουένος Άϊρες, Αργεντινή, 1940 – Μοντεβίδεο, Ουρουγουάη, 2017)
– en abril (Τον Απρίλιο) για πιάνο (1996) **
ΑΝΙΤΑ ΣΑΒΙΤΣ
Αλεξάνταρ Μορφίδης (Νις, νυν Σερβία, 1803 – Νόβι Σαντ, νυν Σερβία, 1878)
– A’ quelles graces (Ω, τι χάρες) πόλκα για πιάνο (π.1870) **
– La favorite (Η αγαπημένη) πόλκα-μαζούρκα για πιάνο (1870) **
– Je ne pense qu’ à toi (Μόνο εσένα σκέφτομαι) χορός για πιάνο (1870) **
ΒΙΚΥ ΣΤΥΛΙΑΝΟΥ
Άλκης Μπαλτάς (γεν. Θεσσαλονίκη, 1948)
Πέντε μέρη από την Ελλάδα, κύκλος για πιάνο (2017)
– Αϊτός (Μακεδονία)
– Μπαίνω μες στ΄ αμπέλι (Θεσσαλία)
– Παρασκευούλα (Στερεά Ελλάδα)
– Κοντούλα λεμονιά (Ήπειρος)
– Σαν της Ωριάς το κάστρο (Κυκλάδες) (1988)
ΧΡΗΣΤΟΣ ΜΑΡΙΝΟΣ – ΑΓΓΕΛΙΚΑ ΠΑΠΑΝΙΚΟΛΑΟΥ
Γιώργος Σισιλιάνος (Αθήνα, 1920 -2005)
– Ταναγραία για δύο πιάνα (1947)
πρώτη παγκόσμια εκτέλεση
** πρώτη πανελλήνια εκτέλεση

Master Class Λυρικού Τραγουδιού (Ελληνικό Ωδείο)
2022-03-11 - 2022-03-14 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Απευθύνεται σε: επαγγελματία μονωδό, απόφοιτο Πανεπιστημίου – Ωδείου ή τελειόφοιτο σπουδαστή, σπουδαστή λυρικού τραγουδιού, αλλά και νέο καλλιτέχνη ή φίλο της Όπερας (ακροατής).

Το Master Class θα γίνει στις 11, 12 & 13 Μαρτίου 2022, στην Αίθουσα Εκδηλώσεων Ελληνικού Ωδείου, Κηφισίας 148 & Πεντέλης 2 στο Μαρούσι και θα ολοκληρωθεί με συναυλία των συμμετεχόντων την Κυριακή 13 Μαρτίου, στις 19:00.

Περισσότερες πληροφορίες και φόρμα εγγραφής: https://hcma.gr/master-class-lyrikoy-tragoudioy-2022

14η Διεθνή Συνάντησης Σχολικών Χορωδιών Καρδίτσας
2022-03-31 - 2022-04-12
Μία πολύ σημαντική Πολιτιστική, Καλλιτεχνική και Εκπαιδευτική εκδήλωση διοργανώνεται στα πλαίσια του 40ου Διεθνούς Φεστιβάλ Καρδίτσας τους προσεχείς μήνες Μάρτιο και Απρίλιο του 2022 στην Καρδίτσα , στο Μουζάκι,στο Βυζαντινό Κάστρο Φαναρίου, στη Λίμνη Πλαστήρα,στην Σπηλιά του Καραισκάκη αφιερωμένη στα 150 χρόνια από το θάνατο του Eθνικού συνθέτη Νικόλαου Χαλικιόπουλου – Μάντζαρου(1795-1872), στα εκατό χρόνια από την γέννηση του μεγάλου σύγχρονου συνθέτη Ιάνη Ξενάκη(1922-2001),για τα διακόσια ενενήντα χρόνια από την γέννηση του μεγάλου κλασικού συνθέτη Ιωσήφ Χάυδν(1732-1809),στα διακόσια σαράντα χρόνια από την γέννηση του Καρδιτσιώτη αρχιστράτηγου της Επανάστασης του 1821 Γεώργιο Καραισκάκη(1782-1827) και στον μεγαλύτερο ποητή της Χριστιανοσύνης Δάντη Αλιγκέρι(1265-1321), που αφορά όλες τις σχολικές Χορωδίες της Ελλάδος, με πρωτοβουλία της Πανελλήνιας Ομοσπονδίας Χορωδιών και Διευθυντών Χορωδίας και της Διεύθυνσης Περιφερειακής Εκπαίδευσης Θεσσαλίας.
Αναλυτικές πληροφορίες: http://www.stegi-chorus.gr/14%ce%b7-%ce%b4%ce%b9%ce%b5%ce%b8%ce%bd%ce%ae-%cf%83%cf%85%ce%bd%ce%ac%ce%bd%cf%84%ce%b7%cf%83%ce%b7%cf%82-%cf%83%cf%87%ce%bf%ce%bb%ce%b9%ce%ba%cf%8e%ce%bd-%cf%87%ce%bf%cf%81%cf%89%ce%b4%ce%b9%cf%8e/

2ο Φεστιβάλ Παιδικών Χορωδιών (Ι. Ν. Αγ. Βαρβάρας Αργυρούπολης)
2022-05-07 19:30
2ο Φεστιβάλ Παιδικών Χορωδιών του Ι. Ν. Αγ. Βαρβάρας Αργυρούπολης υπό την αιγίδα του Δήμου Ελληνικού – Αργυρούπολης, το Σάββατο 7 Μαΐου και ώρα 19:30, στο Πολιτιστικό – Συνεδριακό Κέντρο “Μίκης Θεοδωράκης” (Λεωφ. Κύπρου 68, Αργυρούπολη), Δήμου Ελληνικού – Αργυρούπολης.

Θα λάβουν μέρος οι Παιδικές – Νεανικές Χορωδίες:
Προ-Παιδική Χορωδία Ι. Ν. Αγ. Βαρβάρας Αργυρούπολης (μαέστρος Ελεωνορα Ζαχαρια)
Παιδική -Νεανική Χορωδία “Arietta” (μαέστρος Athena Gratsouna)
Νεανική Χορωδία Λεοντείου Σχολής Ν. Σμύρνης & Παιδική -Νεανική Χορωδία Δήμου Π. Φαλήρου (μαέστρος Katerina Vassilikou)
Παιδικό Τμήμα “Πολυφωνικής Χορωδίας Πάτρας” (μαέστρος Aretousa Del’art Αρετούσα Νικολοπούλου)
Παιδική Χορωδία Ι. Ν. Αγ. Βαρβάρας Αργυρούπολης (μαέστρος Λώρα Πετροπούλου)

Είσοδος ελεύθερη.

Σεμινάριο Μουσικής Ανάγνωσης για Φωνή με τον Αγαθάγγελο Γεωργακάτο
2022-05-13 - 2022-05-15 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Πληροφορίες στην συνημμένη αφίσα

Σεμινάριο Διεύθυνσης Χορωδίας με τον Αγαθάγγελο Γεωργακάτο
2022-05-20 - 2022-05-23 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα

Music Diaries International Workshop Festival
2022-07-01 - 2022-07-04
“Music Diaries” International Workshop Festival 2022
Η 5η διεθνής διοργάνωση του “Music Diaries” International Workshop Festival, θα πραγματοποιηθεί από 1 έως 3 Ιουλίου 2022 στις εγκαταστάσεις του Δημοτικού Ωδείου Πυλαίας-Χορτιάτη.
Καλλιτέχνες από όλο τον κόσμο θα βρεθούν σε κοινό τόπο και χρόνο για να γεμίσουν τις μέρες με έμπνευση, δημιουργία και κοινές δράσεις, προσφέροντας στους συμμετέχοντες σπουδαστές και στο κοινό της πόλης τρεις ανεπανάληπτες μέρες με καινοτόμες δραστηριότητες και πρωτοποριακά προγράμματα.
Τα «Μουσικά Ημερολόγια» (“Music Diaries”) έχουν αποτελέσει ένα νέο “entry” στα μουσικά δρώμενα της χώρας καθώς δεν περιορίζονται μόνο στο στενό πλαίσιο των μαθημάτων αλλά συνδυάζουν master classes ερμηνείας και τεχνικής με την ακαδημαϊκή έρευνα, ενώ παράλληλα προσφέρουν θεματικές, που προωθούν ότι νέο διαδραματίζεται στη διεθνή μουσική σκηνή, ανοιχτές για όλους τους συμμετέχοντες.
Προσκεκλημένοι διακεκριμένοι μουσικοί ερμηνευτές, διεθνούς εμβέλειας, θα παρουσιάσουν το έργο τους με συναυλίες, διαλέξεις, εργαστήρια, master classes, ενώ παράλληλα καλλιτέχνες από την Ελλάδα και το εξωτερικό θα προβάλουν στο open forum τις πιο πρωτοποριακές και νέες τάσεις στο χώρο της μουσικής και της έρευνας.
Το Φεστιβάλ διοργανώνεται από την αστική μη κερδοσκοπική εταιρία Beartive σε συνεργασία με το Δημοτικό Ωδείο της Κ.Ε.Π.Α.Π του Δήμου Πυλαίας-Χορτιάτη.
Οι συνεργασίες με φορείς του εξωτερικού φέτος θα μας φέρουν σε επαφή με καλλιτέχνες από την Ιταλία (συνεργασία με το Conservatorio της Πάρμας Conservatorio Arrigo Boito, Parma/ Conservatorio Licinio Refice -Frosinone), την Πολωνία, την Πορτογαλία και την Ισπανία.
Αναλυτικά οι ενότητες
1-3 ΙΟΥΛΙΟΥ: Μαθήματα και masterclasses για Πιάνο, Βιολί, Κλαρινέτο, Σύνθεση, Ανώτερα Θεωρητικά Μουσική Δωματίου και Μονωδία/Μελοδραματική
——————————————————————————————————————-
2 ΙΟΥΛΙΟΥ: Open Forum Platform: παρουσιάζονται προτάσεις καλλιτεχνών από την Ελλάδα και το εξωτερικό που επικεντρώνονται σε ποικίλες θεματικές, όπως:
Concert presentation: Γιάννα Αθανασάκη, φλάουτο | Θέλξη Ματτίκα, πιάνο (Ελλάδα)
Lecture concert: Αρτεμις Μπόγρη | Άκης Λαλούσης | Αγγελική Καθαρίου (Ελλάδα)
Σύγχρονη Μουσική / Γνωρίστε τον συνθέτη: Antonello Timpani, κλαρινέτο • Antonio D’Anto, πιάνο (Ιταλία) | Nicola Elias Rigato – Artist in Residence (Ιταλία)
Επιχειρηματικότητα στην Τέχνη: Άντυ Χαντζή | Ερατώ Αλακιοζίδου | Δημήτρης Μαρίνος (Ελλάδα)
Artistic Research: Laia Martin (Ισπανία) | ​Marisa Ponce de León (Πορτογαλία)
Composition/Meet the composer: Luigi Abbate (Ιταλία)
Παρουσίαση βιβλίου: Μαρία Παπαδάτου | Χρυσή Παρπαρά (Ελλάδα)

Βρείτε εδώ το αναλυτικό πρόγραμμα του Open Forum.
Θέατρο ” Σταύρος Κουγιουμτζής”, Δημαρχείο Πανοράματος
Ελεύθερη είσοδος | Πληροφορίες & τηλεφωνικές κράτησεις | 2313 301013
——————————————————————————————————————-
1-3 ΙΟΥΛΙΟΥ: Εργαστήρια για παιδιά 5-15 ετών

Δήμητρα Κατιώνη, Ηρώ Μενέγου: ‘Ακούσατε! Ακούσατε;’ Ένα εργαστήρι για μικρά αυτιά και μεγάλες ιδέες (5-8 ετών)
Μαρία Παπαδάτου: Παρουσίαση – εργαστήριο της Μεθόδου Πιανιστικής Προπαιδείας και του βιβλίου πιάνου “Μαγικά Χεράκια” (αρχαρίων)
Έλλη Ζαχαροπούλου: Εργαστήριο σύνθεσης μουσικής για κινούμενα σχέδια, για παιδιά.
Μαρία Παπαδάτου: Παρουσίαση του μουσικού παραμυθιού “το βαλς της Μαγίας”(7-12 ετών)

——————————————————————————————————————-
1-2-3 ΙΟΥΛΙΟΥ Εκθέσεις βιβλίων
1η Έκθεση βιβλίου και Μουσικών εκδόσεων :Through your head to your heart: Η πρώτη έκθεση παρτιτούρας και μουσικού βιβλίου με εξειδίκευση στην κλασική και σύγχρονη κλασική μουσική, μουσικολογικά βιβλία, εκπαιδευτικά, παρτιτούρες φωνητικής και χορωδιακής μουσικής, παρτιτούρες για πιάνο κι έγχορδα, μουσική δωματίου.
Επιμέλεια / Οργάνωση Έρη Μαυρομουστάκη

Μίνι έκθεση βιβλίου: Bιβλία ποίησης, μουσικής και τέχνης από τις εκδόσεις Νεφέλη, Σαιξπηρικόν και Υποκείμενο καθώς και επιλεγμένοι τίτλοι από τις σειρές παιδικών βιβλίων των ιδίων.
Επιμέλεια / Οργάνωση Δημήτρης Λεοντζάκος
——————————————————————————————————————-
1-3 ΙΟΥΛΙΟΥ: Συναυλίες
Τρία μοναδικά ρεσιτάλ πιάνου θα απολαύσουμε στις βραδινές συναυλίες του φεστιβάλ
1 Ιουλίου | Nicola Elias Rigato Artist in Residence (Ιταλία)
2 Ιουλίου | Eloisa Cascio (Ιταλία)
3 Ιουλίου | Laia Martin (Ισπανία)
Περισσότερες πληροφορίες για τις συναυλίες, τους σολίστες και τα εισιτήρια θα βρείτε εδώ.
Θέατρο ” Σταύρος Κουγιουμτζής”, Δημαρχείο Πανοράματος
Ελεύθερη είσοδος με τηλεφωνική κράτηση | 2313 301013
Food Spots: Για όλους τους συμμετέχοντες του φεστιβάλ θα υπάρχουν ειδικές τιμές στα συνεργαζόμενα εστιατόρια του φεστιβάλ.
Περισσότερες πληροφορίες για τα συνεργαζόμενα καταστήματα μπορείτε να βρείτε εδώ
Όλες οι δράσεις των σεμιναρίων και των master class θα πραγματοποιηθούν στο Δημοτικό Ωδείο Πυλαίας-Χορτιάτη | Δημαρχείο Πανοράματος, Αμφιθέατρο « Σταύρος Κουγιουμτζής», Απ. Σαμανίδη 21, Πανόραμα

Όλες οι εκδηλώσεις πραγματοποιούνται με την τήρηση των υγειονομικών πρωτοκόλλων.
Καλλιτεχνική Διεύθυνση Ερατώ Αλακιοζίδου
Διοργάνωση Beartive
Συνδιοργάνωση Δημοτικό Ωδείο Πυλαίας-Χορτιάτη
Πληροφορίες: www.musicdiariesfestival.com / musicdiariesfestival@gmail.com

ARTIVA 8o ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ
2022-11-10 - 2022-11-14
Διαγωνιστικό και ελεύθερο πρόγραμμα.
Πληροφορίες και δηλώσεις συμμετοχής στο email artivafestival@gmail.com
Τηλέφωνο 6936774018
Καλλιτεχνικός διευθυντής
Θεοδόσης Αντωνιάδης

Προθεσμία Υποβολής Αιτήσεων 4ου Διαγωνισμού Σύνθεσης Χορωδιακού Έργου
2022-12-15 - 2022-12-16
Προκήρυξη διαγωνισμού: http://www.stegi-chorus.gr/?p=8336

1ο Χορωδιακό Φεστιβάλ Ορεστιάδας
2022-12-17 19:30
Το Δημοτικό Ωδείο, της Δημοτικής Επιχείρησης Πολιτιστικής Ανάπτυξης Ορεστιάδας (ΔΗΚΕΠΑΟ), σας προσκαλεί στο 1ο Χορωδιακό Φεστιβάλ Ορεστιάδας, που θα πραγματοποιηθεί το Σάββατο 17 Δεκεμβρίου στις 19:30.
Τόπος διεξαγωγής είναι το αμφιθέατρο του Πολιτιστικού Πολύκεντρου και εντάσσεται στο πλαίσιο των Χριστουγεννιάτικων εκδηλώσεων του Δήμου Ορεστιάδας και της ΔΗΚΕΠΑΟ «Αγγέλων Φως 2022».
Θα εμφανιστούν οι παρακάτω χορωδίες:

«Η Ευεστώ» της Αντιδημαρχίας Κοινωνικής Πολιτικής Δήμου Λαρισαίων
«Τροβαδούροι του ΕΘΝΙΚΟΥ» Αλεξανδρούπολης
«Εν Ορεστιάδι» Τετράφωνη Χορωδία του Δημοτικού Ωδείου Ορεστιάδας.

Το 1ο Χορωδιακό Φεστιβάλ Ορεστιάδας έχει σαν σκοπό να καθιερωθεί και να εδραιωθεί ως θεσμός, με κύριους στόχους την προαγωγή της χορωδιακής μουσικής, την ανάπτυξη του πνευματικού και πολιτιστικού επιπέδου καθώς και την καλλιέργεια του μουσικού αισθήματος. Σκοπός του είναι η διάδοση, η προβολή και η ανύψωση της χορωδιακής μουσικής, η οποία συμβάλλει στην ανάπτυξη, την καλλιέργεια και την προβολή της, μέσω της συνεργασίας των χορωδιών.
Θα ακουστούν τραγούδια ελληνικού και ξένου ρεπερτορίου.
Η είσοδος για το κοινό είναι ελεύθερη.

Ορθή προφορά ξένων κειμένων στο λυρικό τραγούδι 2023
2023-01-11 - 2023-02-19
Το International Phonetic Alphabet (IPA – Διεθνές Φωνητικό Αλφάβητο) χρησιμοποιείται εκτενώς στο εξωτερικό για την ορθή επεξήγηση των φωνητικών ήχων των γλωσσών στο τραγούδι.
Η εκμάθηση του IPA αποτελεί εργαλείο τόσο για τη σωστή άρθρωση των γλωσσών στο τραγούδι, όσο και για την καλύτερη επικοινωνία των ήχων στο μάθημα ή στην πρόβα. Το IPA είναι επιπρόσθετα κλειδί για την πρόσβαση στην ευρύτερη διεθνή βιβλιογραφία πάνω στην ορθή προφορά των γλωσσών και του λυρικού ρεπερτορίου.
Δηλώστε σήμερα συμμετοχή στο σεμινάριο που διοργανώνει το Ελληνικό Ωδείο με τη σοπράνο Λυδία Ζερβάνου.
Έναρξη την Τετάρτη 11 Ιανουαρίου, ώρα 19:00 – 20:00 και τις επόμενες Τετάρτες 18 και 25 καθώς και 1, 8 και 15 Φεβρουαρίου, πάντα την ίδια ώρα με 6 διαδικτυακές συνεδρίες.
Την Παρασκευή και το Σάββατο 17 – 18 Φεβρουαρίου ώρες 17:00-20:00 ολοκληρώνεται το σεμινάριο με Masterclass στο Ελληνικό Ωδείο.

Κόστος:
Διαδικτυακές συνεδρίες: 85,00 € – Καθηγητές & Σπουδαστές του Ελληνικού Ωδείου 75,00 €
Με προκράτηση έως και 8 Ιανουαρίου 2023 έκπτωση 10,00 €
Masterclass ενεργός συμμετοχή: 65,00 € – Καθηγητές & Σπουδαστές του Ελληνικού Ωδείου 55,00 €
(περιλαμβάνονται 2 μαθήματα των 15 λεπτών με τη συνοδεία πιάνου)
Με προκράτηση έως και 5 Φεβρουαρίου 2023 έκπτωση 10,00 €

Δηλώστε σήμερα συμμετοχή και κερδίστε τις εκπτώσεις από την προ κράτηση.
Προσοχή !!! Θα τηρηθεί σειρά προτεραιότητας

Στις διαδικτυακές συνεδρίες μπορούν να λάβουν μέρος σπουδαστές μονωδίας, επαγγελματίες λυρικοί τραγουδιστές, πιανίστες με κέντρο ενδιαφέροντος τη συνοδεία λυρικών τραγουδιστών, μαέστροι, που θα επιλεγούν κατά σειρά προτεραιότητας αφού αποστείλουν την παρακάτω φόρμα εκδήλωσης ενδιαφέροντος μέχρι και 10 Ιανουαρίου 2023 και εξοφλήσουν το ποσό συμμετοχής τους.
Στο masterclass μπορούν να λάβουν μέρος ως ενεργά συμμετέχοντες σπουδαστές μονωδίας, επαγγελματίες λυρικοί τραγουδιστές, που θα επιλεγούν κατά σειρά προτεραιότητας αφού αποστείλουν την παρακάτω φόρμα εκδήλωσης ενδιαφέροντος μέχρι και 15 Φεβρουαρίου 2023 και εξοφλήσουν το ποσό συμμετοχής τους.
Οι ενεργά συμμετέχοντες δηλώνουν δύο έργα της επιλογής τους στη φόρμα (ρεπερτόριο), τα οποία θα διδαχθούν σε δύο μαθήματα διαρκείας 15 λεπτών το καθένα.
Όσοι επιθυμούν, μπορούν να παρακολουθήσουν το masterclass ως ακροατές.

Προσδοκώντας το Νέο Έτος να είναι καλό, δυναμικό και δημιουργικό για όλους, το Ελληνικό Ωδείο σας εύχεται υγεία, αισιοδοξία, δύναμη και επίτευξη των στόχων σας.

Ζητήματα Διδασκαλίας και Διεύθυνσης Παιδικών & Νεανικών Φωνητικών Συνόλων
2023-01-21 - 2023-01-23
ΔΩΡΕΑΝ ΕΠΙΜΟΡΦΩΤΙΚΗ ΔΙΗΜΕΡΙΔΑ
ΚΕ.ΔΙ.ΒΙ.Μ. Πανεπιστημίου Αιγαίου – ΕΕΜΑΠΕ
Σάββατο 21 (11.00 π.μ – 10.00 μ.μ)
& 22 Ιανουαρίου 2023 ( 11.00 π.μ. – 3.00 μ.μ.)

Ζητήματα Διδασκαλίας και Διεύθυνσης Παιδικών & Νεανικών Φωνητικών Συνόλων σε Εκπαιδευτικά Ιδρύματα και στην Κοινότητα Εργαστηριακές Εφαρμογές & Πρακτική Άσκηση
–
Μουσική Παιδαγωγική: Επαγγελματική Ανάπτυξη και Δεξιότητες σε σύγχρονα εκπαιδευτικά περιβάλλοντα

Δύο Εμβληματικά Προγράμματα Διά Βίου Μάθησης
του ΚΕ.ΔΙ.ΒΙ.Μ του Πανεπιστημίου Αιγαίου
με τη σύμπραξη της ΕΕΜΑΠΕ

Είναι εξαιρετική τιμή για τους διοργανωτές η ευγενική συμμετοχή του φωνητικού Συνόλου Chóres με τη Μαέστρο Ειρήνη Πατσέα υπό την Καλλιτεχνική Διεύθυνση της Μαρίνας Σάττι,
σε βιωματικά εργαστήρια προετοιμασίας και διεύθυνσης Φωνητικών Συνόλων στο Ωδείο ATHENAEUM για τη διημερίδα.

Οι Chóres θα προσφέρουν Συναυλία το Σάββατο 21 Ιανουαρίου 2023 στο ATHENAEUM (9.00 μ.μ.) όπου οι συμμετέχοντες/-ουσες θα έχουν την ευκαιρία να παρακολουθήσουν από κοντά την εξέλιξη των εργαστηρίων της διημερίδας αναφορικά με το προσφερόμενο ρεπερτόριο, αξιοποιώντας, επεξεργασμένα για φωνητικά σύνολα, ελληνικά δημοτικά τραγούδια.

Στην Διημερίδα υποδεχόμαστε με τιμή την Επίκουρη Καθηγήτρια του ΠΑ.ΜΑΚ. κα Μ.Ε.Μελιγκοπούλου η οποία θα διδάξει μέρος των προσφερόμενων ενοτήτων του Επιμορφωτικού Προγράμματος σε κύκλο εργαστηρίων, δίνοντας τη δυνατότητα της βιωματικής εμπειρίας της διεύθυνσης.

Οι συμμετέχοντες/-ουσες θα έχουν την ευκαιρία να διευθύνουν και να προετοιμάσουν φωνητικά σύνολα ενηλίκων και παιδιών σχολικής χορωδίας σε μια ποικιλία βιωματικών εργαστηρίων, συζητήσεων, διαλέξεων και μελέτης χορωδιακού υλικού που θα τους προσφερθούν.

Μαζί μας ο Συνθέτης Κανάρης Κεραμάρης όπου έργα του θα παρουσιαστούν (κατόπιν διδασκαλίας υπό τη διεύθυνση του Γ.Σιτώτη), σε βιωματικό εργαστήριο από τους/τις συμμετέχοντες/-ουσες. Στον κύκλο εργαστηρίων συμμετέχει και το φωνητικό σύνολο CORPUS MUSICAE του ΤΕΠΑΕΣ του Πανεπιστημίου Αιγαίου.

Μαζί μας ο Δ/ντης του Συλλόγου ΦΙΛΟΙ ΤΗΣ ΜΟΥΣΙΚΗΣ
και Μουσικολόγος Αλέξανδρος Χαρκιολάκης σε μία διαδραστική διάλεξη με το κοινό και θέμα: “Ο Συνθέτης που διευθύνει: όταν ο δημιουργός αλλάζει ρόλους”

Καθώς ο αριθμός είναι απολύτως περιορισμένος, θα τηρηθεί αυστηρά ο χρόνος εγγραφής κατά προτεραιότητα.

ΕΓΓΡΑΦΕΣ on line:
https://docs.google.com/…/1FAIpQLSfShhFqs3T…/viewform…

ΤΟ ΠΛΗΡΕΣ ΠΡΟΓΡΑΜΜΑ αναρτάται στον ιστοχώρο της ΕΕΜΑΠΕ
www.primarymusic.gr

Σεμινάριο ερμηνείας της Μουσικής Μπαρόκ
2023-02-04 11:00 - 14:00 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
με τον καθηγητή Παλαιάς Μουσικής Δημήτρη Κούντουρα
Ο Δημήτρης Κούντουρας ειδικεύεται στην παλαιά μουσική και σε ιστορικά είδη φλάουτου, ενώ είναι καθηγητής στο Ιόνιο Πανεπιστήμιο και στο Κέντρο Παλαιάς Μουσικής του Ωδείου Αθηνών, το οποίο συντονίζει από το 2015.
Σπούδασε φλάουτο με ράμφος και μπαρόκ φλάουτο στην Ουτρέχτη, στο Μιλάνο και στη Βιέννη και μουσική του Μεσαίωνα στο Τρόσινγκεν.
Αποφοίτησε με δύο μεταπτυχιακούς τίτλους, ενώ ανάμεσα στους καθηγητές του ήταν οι K. Boeke, H. ter Schegget, W. Hazelzet, D. Bragetti και M. Gatti. Είναι διδάκτορας μουσικολογίας του ΕΚΠΑ, ενώ υπήρξε μεταδιδακτορικός υπότροφος του ΚΕΑΕ για την πρωτότυπη έρευνά του “Η μουσική των τροβαδούρων στο Βασίλειο της Θεσσαλονίκης” (εκδ. Νεφέλη 2016).
Ίδρυσε και διευθύνει το σύνολο Ex Silentio με πλούσια παρουσία σε διεθνή φεστιβάλ και στη δισκογραφία.
Έχει συνεργαστεί με τις ορχήστρες σε όργανα εποχής όπως η Armonia Atenea (Γ. Πέτρου) και η Harmony of Nations (R. Minassi) καθώς και με τη Συμφωνική της Βιέννης (Ph. Jordan). Έχει εμφανιστεί σε Ευρώπη και Ασία σε αίθουσες συναυλιών και σε φεστιβάλ όπως το Konzerthaus της Βιέννης, τη Sala Verdi του Μιλάνου, τη Pablo Casals hall του Τόκυο, το Μέγαρο Μουσικής Αθηνών, τα φεστιβάλ Blumenthal του Τελ Αβίβ, Mousiké του Μπάρι, J. S. Bach της Ρίγα κ.α. Έχει ηχογραφήσει για τις δισκογραφικές εταιρείες Carpe Diem, Talanton, MDG και DECCA.
Την περίοδο 2012 – 13 έλαβε μέρος στην ευρωπαϊκή περιοδεία της βραβευμένης παραγωγής όπερας του Χαίντελ “Alessandro” με την Armonia Atenea με παραστάσεις σε Βερσαλλίες, Παρίσι, Βρυξέλλες, Βουκουρέστι, Μόσχα, Βιέννη κ.α.
Έχει εκδώσει δοκίμια και μελέτες σε θέματα ερμηνείας και ιστορίας της μουσικής μέχρι τον 18ο αιώνα (εκδ. Brepols, Νεφέλη, Ορφέως). Έχει διδάξει στο Α.Π.Θ. και στο Πανεπιστήμιο Μακεδονίας (2015 – 2021), ενώ έχει δώσει σεμινάρια και διαλέξεις στο Kings College του Λονδίνου, στη Θερινή Ακαδημία της Σορβόννης, στο “Μουσικό Xωριό” του Αγίου Λαυρεντίου και στο Ωδείο της Γενεύης, όπου διεύθυνε την μπαρόκ ορχήστρα της HEM.
Το σεμινάριο απευθύνεται σε:

νέους επαγγελματίες μουσικούς & καθηγητές μουσικής
σπουδαστές όλων των οργάνων, επιπέδου τουλάχιστον ανωτέρας

(που ενδιαφέρονται για τη μπαρόκ μουσική)
Ιδιαίτερη βαρύτητα θα δοθεί στην ερμηνεία του ρεπερτορίου του 17ου και 18ου αιώνα, ενόργανου και φωνητικού, με βάση τις πρακτικές εκτέλεσης της εποχής εκείνης.
Οι ενδιαφερόμενοι καλούνται να ετοιμάσουν ένα σολιστικό έργο ή ένα έργο μουσικής δωματίου της συγκεκριμένης εποχής
Αναλυτικές πληροφορίες: Ελληνικό Ωδείο

Η φλόγα κρύβει βάσανο
2023-03-06 21:15 | ΠΑΛΛΑΣ, Βουκουρεστίου 5, Αθήνα, 10564, Ελλάδα
Το Ελληνικό Σχέδιο παρουσιάζει τη Δευτέρα 6 Μαρτίου (9.15 μ.μ.) στο Μικρό Παλλάς μια ακόμη νέα μουσική πρόταση σε δύο μέρη.
Το πρώτο μέρος περιλαμβάνει το νέο έργο του κορυφαίου λαϊκού συνθέτη Βαγγέλη Κορακάκη που τιτλοφορείται “Η φλόγα κρύβει βάσανο” σε ενορχήστρωση του Δημήτρη Παπαδημητρίου, με ερμηνεύτρια τη Βερόνικα Δαβάκη σε πρώτη πανελλαδική παρουσίαση.
Στο δεύτερο μέρος με τίτλο “Ρεμπέτικο αρπέζ”, θα παρουσιαστούν ρεμπέτικα τραγούδια των Μητσάκη, Παπαϊωάννου, Βαμβακάρη και άλλων αγαπημένων συνθετών διασκευασμένα για δύο άρπες και φωνή από τον Θοδωρή Ματούλα. Μια ιδέα της Βερόνικας Δαβάκη η οποία και θα τα ερμηνεύσει.
Και τα δύο έργα είναι παραγγελίες του Ελληνικού Σχεδίου, το οποίο σκοπεύει τη δημιουργία ρεπερτορίου και ενισχύει την παραγωγή πρωτότυπου μουσικού υλικού τόσο από νεότερους όσο και από καταξιωμένους συνθέτες.

1ο Πανελλήνιο Χορωδιακό Φεστιβάλ Καλαμάτας
2023-03-26 - 2023-03-29
26, 27 και 28 Μαΐου 2023 στο Μέγαρο Χορού Καλαμάτας.
Πληροφορίες: choirfestival.kalamata@gmail.com

Δήμος Καλαμάτας – Municipality of Kalamata
ΦΑΡΙΣ – Κοινωφελής Επιχείρηση Δήμου Καλαμάτας

Σεμινάριο Φωνητικής και Ορθοφωνίας (Καλαμάτα)
2023-04-01 11:00 - 2023-04-02 14:00
Η ΔΙΕΘΝΗΣ ΧΟΡΩΔΙΑ ALLEGRI, που εδρεύει στην Καλαμάτα, στοχεύοντας στην επιμόρφωση και βελτίωση των χορωδών της πόλης μας διοργανώνει διήμερο σεμινάριο φωνητικής και ορθοφωνίας με τον τενόρο και μαέστρο Αλέξανδρο Τσίχλη την 1η και την 2α Απριλίου 2023.
Ώρες διεξαγωγής σεμιναρίου: 11πμ -14μμ και τις δυο ημέρες.
Χώρος διεξαγωγής: 24ο δημοτικό σχολείο Καλαμάτας, Ψαρών και Μακεδονίας -τέρμα Αριστομένους.
Πληροφορίες και εγγραφές: ΔΙΕΘΝΗΣ ΧΟΡΩΔΙΑ ALLEGRI :6936665907 μέχρι Παρασκευή 31η Μαρτίου.
Σύντομο βιογραφικό Αλέξανδρου Τσίχλη
Γεννήθηκε το 1952 στην Καλαμάτα. Το 1973 έλαβε πτυχίο Ωδικής στην Αθήνα. Το 1982 αποφοίτησε από την Ανώτατη Μουσική Ακαδημία της Κολωνίας ως λυρικός τραγουδιστής και Δ/ντής Χορωδίας και Ορχήστρας. Διετέλεσε Δ/ντής χορωδίας, σολίστας και ερμηνευτής όπερας στη Σχολή Όπερας, στο φεστιβάλ Schloss Weikersheim και στην Bundesgartenschau της Βόννης. Από το 1982-1984 υπήρξε τενόρος στο Λυρικό θέατρο του Flensburg με πολλές μετακλήσεις σε θέατρα της Γερμανίας και με ηχογραφήσεις στη Δυτική Γερμανική Ραδιοφωνία WDR της Κολωνίας. Υπήρξε μέλος του Μουσικού Συνόλου της όπερας του Munster.Από το 1999 είναι ελεύθερος επαγγελματίας, οργανώνει και πραγματοποιεί θρησκευτικά κονσέρτα, όπερας, κ.α. ως σολίστ, Δ/ντής χορωδίας και Ορχήστρας. Σήμερα διευθύνει διάφορες χορωδίες (μια στη Γαλλία) και επίσης συνεργάζεται με τρείς συμφωνικές ορχήστρες στη Γερμανία.

Οι Εφτά Τελευταίοι Λόγοι Του Χριστού
2023-04-01 20:00
Η Συμφωνική Ορχήστρα Μίκης Θεοδωράκης, γνωστοποιεί στο φιλόμουσο κοινό της τη 1η συναυλία της καλλιτεχνικής περιόδου 2023, με πρωταγωνιστή τον Γάλλο συνθέτη Theodore Dubois.
Στο πρώτο μέρος της συναυλίας, ο εξάρχων της ορχήστρας Δημήτρης Τριανταφύλλου, με τον κορυφαίο Α’ Ανδρέα Καρβούνη, θα ερμηνεύσουν το πρώτο μέρος από το δεξιοτεχνικό κονσέρτο για δύο βιολιά (Concerto for two violins in D Minor – BWV 1043) του J.S.Bach. Στη συνέχεια, Terzetto in C Μajor, opus 74 για δύο βιολιά και βιόλα, του A.Dvorak, θα ερμηνεύσουν οι, Ανδρέας Καρβούνης, Μυρτώ Λειβαδιώτη, Isabell Weschka. Το 1ο μέρος της συναυλίας θα κλείσει με το ορχηστρικό έργο του Μ.Θεοδωράκη «Ναοί στο σχήμα του Ουρανού», και σε Α’ εκτέλεση το έργο του Η.Γκογκίδη, «Εδέμ».
Στο δεύτερο μέρος, θα ακουστεί για πρώτη φορά στο κοινό της Κέρκυρας το έργο του T.Dubois «Οι Εφτά Τελευταίοι Λόγοι Του Χριστού» (The Seven Last Words of Christ), με σολίστ τους Ρόζα Πουλημένου (σοπράνο), Γιάννη Χριστόπουλο (Τενόρος), Σωτήρης Τριάντης (Βαρύτονος), σε συνεργασία με το φωνητικό σύνολο Camerata Vocalis. Το παραπάνω μουσικό έργο, έγινε γνωστό για τα ηχοτοπία που δημιουργεί, μέσω της μουσικής, τις εικόνες, τα συναισθήματα αλλά και την αίσθηση του ‘’σεισμού’’ που προκαλεί το τελευταίο μέρος. «Reus est mortis -Ένοχος θανάτου εστί».
Τη διεύθυνση της συναυλίας, υπογράφει ο Καλλιτεχνικός Διευθυντής της Σ.Ο.Μ.Θ., Ηλίας Γκογκίδης.
Σάββατο 1 Απριλίου 2023 και ώρα 20:00
Ναός Αγίου Γεωργίου
Είσοδος Ελεύθερη

10ο Φεστιβάλ Παιδικών και Νεανικών Χορωδιών: The A Capella Time
2023-04-04 - 2023-04-09 | Μέγαρο Μουσικής Θεσσαλονίκης, 25ης Μαρτίου &, Θεσσαλονίκης 546 46, Θεσσαλονίκη
Διοργάνωση: ΜΕΓΑΡΟ ΜΟΥΣΙΚΗΣ ΘΕΣΣΑΛΟΝΙΚΗΣ
Τρίτη 4 Απριλίου
Σχολικές χορωδίες
Χορωδία 33ου Δημοτικού Σχολείου «Ασύλου του Παιδιού»
Παιδική Χορωδία 2ου Γυμνασίου Θέρμης
Χορωδία a cappella Μουσικού Σχολείου Δράμας
Παιδική Χορωδία 1ου Γυμνασίου Τούμπας
Παιδική Χορωδία Μουσικού Σχολείου Πατρών
Χορωδία Μουσικού Σχολείου Θεσσαλονίκης
Ώρα 19.00
Τετάρτη 5 Απριλίου
Alexei Volodin – Εθνική Συμφωνική Ορχήστρα Ρουμανίας
Χορωδιακό Εργαστήρι Τμήματος Μουσικών Σπουδών ΑΠΘ
Χορωδία Τμήματος Μουσικής Επιστήμης & Τέχνης ΠΑΜΑΚ
Ώρα 20.30
Πέμπτη 6 Απριλίου
Νεανικές Χορωδίες & Χορωδίες Πανεπιστημιακών Τμημάτων
Νεανική Χορωδία Συλλόγου Φίλων Μουσικής Θεσσαλονίκης
Νεανική Χορωδία ΚΕΠΑΠ Δήμου Πυλαίας – Χορτιάτη
Νεανική Χορωδία Ι.Ν. Αγίων Κυρίλλου & Μεθοδίου
Χορωδιακό Εργαστήρι Τμήματος Μουσικών Σπουδών ΑΠΘ
Vocal Ensemble MaestRoso Τμήματος Μουσικής Επιστήμης & Τέχνης ΠΑΜΑΚ
Νεανική Χορωδία «Μελισσάνθη» Δήμου Αλεξάνδρειας
Νεανική Χορωδία Ι.Ν. Προφήτη Ηλία Πυλαίας
Ώρα 19.00
Σάββατο 8 Απριλίου
Τελική συναυλία φεστιβάλ
Α’ Μέρος
Παιδική Χορωδία Rosarte
Παιδική Χορωδία Ι.Ν. Αγίας Βαρβάρας Αργυρούπολης
Παιδική Χορωδία ΑΝΤΗΧΩ
Παιδική Χορωδία Πολυγύρου
Παιδική Χορωδία Έδεσσας
Παιδική Χορωδία Ι.Ν. Αγίων Κυρίλλου & Μεθοδίου
Παιδική Χορωδία Μουσικού Σχολείου Θεσσαλονίκης
Β’ Μέρος
Φωνητικό Σύνολο a cappella μουσικής Fool Moon (Ουγγαρία)
Φωνητικό Σύνολο a cappella μουσικής Μezzotono (Ιταλία)
Χορωδία Τμήματος Μουσικής Επιστήμης & Τέχνης ΠΑΜΑΚ
Χορωδιακό Εργαστήρι Τμήματος Μουσικών Σπουδών ΑΠΘ
Νεανική Χορωδία ΚΕΠΑΠ Δήμου Πυλαίας – Χιορτιάτη
Νεανική Χορωδία Ι.Ν. Προφήτη Ηλία Πυλαίας
Χορωδία Μουσικού Σχολείου Θεσσαλονίκης
Νεανική Χορωδία Ι.Ν. Αγ. Κυρίλλου & Μεθοδίου
Ώρα 19.00
Μαρία Έμμα Μελιγκοπούλου Καλλιτεχνική επιμέλεια φεστιβάλ

Requiem του Mozart (Βριλήσσια)
2023-04-05 08:00 - 17:00
Βριλήσσια: Πασχαλινή Συναυλία “REQUIEM” του Mozart – ΜΕΓΑΛΗ ΔΕΥΤΕΡΑ 10 ΑΠΡΙΛΙΟΥ 2023
Πρόκειται για την τελευταία σύνθεση του Μότσαρτ για ένα μεγαλειώδες ρέκβιεμ, το οποίο έμεινε ημιτελές, γιατί ο νεαρός μουσικός πέθανε 5 μήνες αργότερα μόλις στα 35 του χρόνια.
Την ολοκλήρωση του έργου ανέλαβε, κατ’ εντολήν της χήρας του μεγάλου μουσουργού, λίγο καιρό μετά τον θάνατό του, ο νεαρός μουσικός Φραντς Χάβερ Σούσμαϊερ, ενώ από το 1791 έως σήμερα, και άλλοι συνθέτες και μουσικολόγοι προσπάθησαν να δώσουν τα φώτα τους.
Soprano: Σοφία Κωνσταντινίδου
Alto: Κυριακή Τριανταφύλλου
Tenor: Θεόδωρος Παλτόγλου
Basso: Κωνσταντίνος Παπαλέξης
Πιάνο: Αλέξανδρος Μακρής, Δημήτρης Χρυσανθακόπουλος
Συμμετέχει η Χορωδία “ΜΕΛΩΔΟΙ”.
Την εκδήλωση παρουσιάζει ο Κωνσταντίνος Φλωράκης.
Μουσική Διεύθυνση: Γιώργος Ζιάκας
Αίθουσα ΜΟΥΣΩΝ Πνευματικού Κέντρου (Κισσάβου 11, Βριλήσσια)
Ώρα έναρξης 19:30
ΕΙΣΟΔΟΣ ΕΛΕΥΘΕΡΗ

Διοργανωτής: Πολιτιστικός και Αθλητικός Οργανισμός Δ. Βριλησσίων
Πολιτιστικός και Αθλητικός Οργανισμός Δ. Βριλησσίων
Κλειστό Γυμναστήριο : Ολυμπιονικών και Σπ. Λούη (τέρμα Κισσάβου)
Τηλ. Επικοινωνίας : 2108101510, 2108101511

Οίμοι φως του κόσμου
2023-04-05 19:00
Συναυλία με Βυζαντινούς Ύμνους της Μεγάλης Εβδομάδος στον Ιερό Ναό Ζωοδόχου Πηγής.

Ωδή στα Πάθη
2023-04-05 19:30
Χορωδιακή εκδήλωση “Του δείπνου σου του μυστικού” στον Ιερό Ναό Μεταμορφώσεως Σωτήρος (Κυδαθηναίων 10, Αθήνα), την Τετάρτη 5 Απριλίου 2023 και ώρα 19:30.
Συμμετέχουν χορωδίες τραπεζοϋπαλλήλων:
1. Τετράφωνη Μικτή Χορωδία του ΠΟ.ΚΕ.Α.Τ.Ε.Π.
2. Μικτή χορωδία Συλλόγου Υπαλλήλων Τραπέζης Ελλάδος
3. Χορωδία Εμπορικής Τράπεζας
Πρόγραμμα Εκδήλωσης: otoe23-PROGRAMMA_XORODIES

Πασχαλινή συναυλία Μικτής Χορωδίας Ν.Π.Δ.Δ. “Δημήτριος Βικέλας”
2023-04-05 20:00 - 20:30
Πασχαλινή συναυλία Μικτής Χορωδίας του Ν.Π.Δ.Δ. “Δημήτριος Βικέλας” υπό τη μουσική διεύθυνση του διακεκριμένου μαέστρου Θανάση Αρβανίτη.
Τη χορωδία συνοδεύει η ορχήστρα Musica Nova.
Τετάρτη 5 Απριλίου 2023 Ώρα: 20:00 Ιερός Ναός Μεταμορφώσεως του Σωτήρος (Κεφαλάρι, Κηφισιά)

Σήμερον κρεμάται επί ξύλου
2023-04-06 19:30
Πέμπτη, 6 Απριλίου, ώρα 7.30 μ.μ., “Σήμερον κρεμάται επί ξύλου”: Η Χορωδία της Εμπορικής Τραπέζης, υπό την διεύθυνση του Μαέστρου Σταύρου Μπερή και η Μεικτή Χορωδία Αγίας Παρασκευής, υπό την διεύθυνση του Μαέστρου Χρήστου Κουτσονίκα, με τον δικό τους μοναδικό τρόπο, θα αποδώσουν Τροπάρια και Ύμνους της Μεγάλης Εβδομάδος, της Ανατολικής Ορθοδόξου Εκκλησίας και της Δυτικής εκκλησιαστικής μουσικής.

Τόπος: αίθουσα εκδηλώσεων 2ου Γυμνασίου Αγίας Παρασκευής (Νεαπόλεως 7).

Παρουσίαση: Βάσω Κουζήγιαννη
Αφήγηση-Απαγγελία: Περσεφόνη Γιαννουλάτου
Στο πιάνο: Κατερίνα Καραμπάτσα και Δημήτρης Χρυσανθακόπουλος

Είσοδος ελεύθερη.

Διοργάνωση: Πολιτιστικός και Αθλητικός Οργανισμός Δήμου Αγίας Παρασκευής (ΠΑΟΔΑΠ)

Περισσότερες πληροφορίες: FB

Από τον Γολγοθά στην Ανάσταση» (Πάτρα)
2023-04-06 20:30
Η ΠΥΛΗ ΠΟΛΙΤΙΣΜΟΥ “Εν Πάτραις” την Πέμπτη 6/4/23 και ώρα 20.30 μμ, διοργανώνει υπό την αιγίδα της Ιεράς Μητρόπολης Πατρών, Θρησκευτική Συναυλία εντός του Ιερού Ναού του Αγίου Νικολάου Πατρών.
Στην συναυλία θα ακούσουμε ύμνους που ψάλλονται από την Κυριακή των Βαΐων μέχρι την Ανάσταση.
Θα συμμετέχουν τα σύνολα :
. Η Φιλαρμονική Ορχήστρα του Μουσικού Σχολείου της Πάτρας
Διεύθυνση : Αλεξάνδρα Πέττα
. Η Χορωδία της ΠΥΛΗΣ ΠΟΛΙΤΙΣΜΟΥ “Εν Πάτραις”.
Διδασκαλία: Μαρία Θωμά-Σοπράνο
. Η Youth Orchestra Patras
Ενορχήστρωση και Διεύθυνση Συνόλων: Σταμάτης Λέκκας

Συναυλία Χορωδίας Κερκύρας
2023-04-07 20:30
Η Χορωδία Κερκύρας θα πραγματοποιήσει συναυλία θρησκευτικής μουσικής (από την Κέρκυρα και την Ορθόδοξη παράδοση), την Παρασκευή 7 Απριλίου και ώρα 20.30, στον Ιερό Μητροπολιτικό Ναό Κερκύρας.
Συμμετέχουν:
Ανδρική Χορωδία Κερκύρας
Διεύθυνση: Αλκίνοος Παπαγιανέλλης, Πιάνο: Μαρία Δρακόντου
Παιδική Χορωδία Κερκύρας
Χορωδία Αγοριών
Γυναικεία Χορωδία Κερκύρας
Διεύθυνση: Χριστίνα Καλλιαρίδου, Βοηθοί Μαέστρου: Γεωργία Αποστολίδη, Ναταλία Ντίνα, Ερμής Πανόπουλος
Συγκρότημα Παραδοσιακής Μουσικής “Τ’ ΑΡΓΑΣΤΗΡΙ”.

Μεσσίας του Handel
2023-04-08 - 2023-04-10
Η Χορωδία Δωματίου Κοζάνης έχει την χαρά και την τιμή να συμπράττει για μια ακόμη φορά με την εξαιρετική Συμφωνική ορχήστρα του Δημοτικού ωδείου Ιωαννίνων στο εμβληματικό έργο του G.F.Handel ” Μεσσίας”

το Σάββατο του Λαζάρου 8/4/2023 και ώρα 20:30 στη αίθουσα Βασίλειος Πιρσυνέλλας Ιωαννίνων και
την Κυριακή των Βαΐων 9/4/2023 και ώρα 12:00 στο Πολιτιστικό κέντρο Σερβίων.

17η Μεγάλη Θρησκευτική Συναυλία (Νίκαια)
2023-04-08 19:00
Μετά από τρία χρόνια απουσίας το Εκκλησιαστικό της Ιστορικής Χορωδίας Νίκαιας θα ψάλλει ύμνους και τροπάρια της Μεγάλης Εβδομάδας το Σάββατο του Λαζάρου 8 Απριλίου 2023 και ώρα 19.00 στον Ιερό Ναό του Αγίου Γεωργίου στη Νίκαια (Γερβάσιου Γρεβενών 158, Νίκαια 184 53). Θα συνοδέψει το Τμήμα και η Γυναικεία Χορωδία Νίκαιας.
Μαέστρος ο Γεράσιμος Κασφίκης.

Λειτουργία για την Ειρήνη (Κέρκυρα)
2023-04-10 21:00
Το μουσικό σώμα της «Φιλαρμονικής Εταιρίας Μαντζαρος» πραγματοποιεί και φέτος την καθιερωμένη συναυλία της Μεγάλης Δευτέρας, ενόψει των ημερών των Αγίων Παθών.
Η φετινή συναυλία της Μ. Δευτέρας είναι αφιερωμένη στον «κοινό» άνθρωπο και σκοπό έχει να μεταφέρει το μήνυμα ότι, η ειρήνη είναι καλύτερη από τον πόλεμο.
Θα ακουστούν τα εξής έργα:
α] Aaron Copland: «Fanfare for the common man». Το έργο συνδυάστηκε με την είσοδο των ΗΠΑ στον Β’ Παγκόσμιο πόλεμο και το εμπνεύστηκε από ένα λόγο του Αντιπροέδρου των ΗΠΑ Henry A. Wallace, στον οποίο διακήρυξε την ανατολή του “Αιώνα του απλού ανθρώπου.
β] Karl Jenkins: «The Armed Man» με υπότιτλο “A Mass for peace”. To έργο γράφτηκε για τους εορτασμούς της χιλιετίας και είναι αφιερωμένο στα θύματα του Κοσυφοπεδίου. Είναι ουσιαστικά ένα αντιπολεμικό έργο το οποίο περιλαμβάνει κείμενα από πέντε γλώσσες Λατινικά, Γαλλικά, Αγγλικά, Αραβικά και Ελληνικά, των συγγραφέων Ράντγιαρντ Κίπλινγκ, Άλφρεντ Τέννυσον και Κίτσι Τόγκε, ο οποίος επέζησε από τη βομβιστική επίθεση στη Χιροσίμα. Περιλαμβάνονται επίσης κείμενα από τη Βίβλο και την Αποκάλυψη. Ένας συνδυασμός κειμένων σε ένα έργο για την ειρήνη το οποίο σηματοδοτεί την επιθυμία για μια νέα χιλιετία θρησκευτικής και εθνικής ανεκτικότητας.
Το μήνυμα του έργου είναι “ειρήνη όχι πόλεμος” και “αποδοχή της διαφορετικότητας”.
Ο Karl Jenkins, έχει συνθέσει ένα έργο ομορφιάς, ελπίδας, αλλά και φρίκης και απόγνωσης.
Στο έργο συμμετέχει η Χορωδία του Τμήματος Μουσικών Σπουδών του Ιονίου Πανεπιστημίου σε διδασκαλία Δημήτρη Κτιστάκη.
γ] Θα ακουστεί επίσης το πασίγνωστο έργο του Τomaso Giovanni Albinoni “Adagio in G minor” για solo βιολοντσέλο με σολίστ το βιολοντσελίστα Χρήστο Χατζιναθαναήλ, ενώ στο εκκλησιαστικό Όργανο θα ερμηνεύει η Μαρία Καλουτσάκη.
Στο δεύτερο μέρος της συναυλίας θα ακουστούν γνωστά πένθιμα εμβατήρια μεταξύ αυτών τα περίφημα έργα:
δ] «Παθητική» του Αλ. Γκρεκ και
ε] «La Madruga» του Abel Moreno Gomez.
Η συναυλία θα πραγματοποιηθεί τη Μ. Δευτέρα 10 Απριλίου 2023 και ώρα 21.00 στο Δημοτικό Θέατρο Κερκύρας.
Τη συναυλία θα διευθύνει ο Αρχιμουσικός της «ΦΕΜ» Σωκράτης Άνθης.
Το αντίτιμο των εισιτηρίων θα είναι 8€ για ενήλικες και 5€ για παιδιά. Εισιτήρια θα προπωλούνται από τη Δευτέρα 3/4/2023 και κάθε μέρα (πλην Κυριακής των Βαΐων) στο κτήριο της «Φιλαρμονικής Εταιρίας Μάντζαρος», οδός Φιλαρμονικής 23, ώρες 10.00–12.00 και 18.00–20.00, καθώς και κατά την ημέρα της συναυλίας, 1 ώρα προ της έναρξης αυτής στο Δημοτικό Θέατρο.
Πληροφορίες: 6976 835014

«Χάλκινον Αλως» (Κέρκυρα)
2023-04-11 20:30
Μεγάλη Τρίτη 11 Απριλίου 2023 και ώρα 8.30 μ.μ. στον Ιερό Ναό Αγίου Γεωργίου (Παλαιό Φρούριο).
